Nr. L 331/32 De Europæiske Fællesskabers Tidende 19. 12. 84 I (Retsakter hvis offentliggørelse ikke er obligatorisk) RÅDET RÅDETS AFGØRELSE af 11. december 1984 om bemyndigelse af Kommissionen til med henblik på en gnidningsløs  samhandel at foretage en konvertering fra levende dyr til fersk eller kølet kød eller omvendt for så vidt angår de mængder, der omfattes af aftalerne mellem Fællesskabet og 12 tredjelande om frivillig begrænsning af eksporten af fåre- og gedekød (84/633/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til henstilling fra Kommissionen, og ud fra følgende betragtninger : Rådet har indgået aftaler om handelen med fåre- og gedekød med 12 tredjelande, nemlig Argentina, Australien, Bulgarien, Island,  Jugoslavien, New Zealand, Polen, Rumænien, Tjekkoslovakiet, Ungarn,. Uruguay og Østrig ; nævnte aftaler indeholder bestemmelser om konsulta- tioner med henblik på, at de kan fungere gnidnings- løst ; med henblik herpå bør der fastsættes bestemmelser om, at der kan leveres levende dyr inden for den mængde, der er aftalt for fersk eller kølet kød, eller omvendt ; | i betragtning —af —> markedsforholdene — bør Kommissionen have beføjelser til at beslutte, i hvilken udstrækning der skal foretages ændringer — TRUFFET FØLGENDE AFGØRELSE : Artikel 1 1. Kommissionen bemyndiges til med henblik på en gnidningsløs samhandel at foretage en konvertering fra levende dyr til fersk eller kølet kød eller omvendt for så vidt angår de mængder, der omfattes af aftalerne mellem Fællesskabet og tredjelande om frivillig begrænsning af eksporten af fåre- og gedekød. 2. Gennemførelsesbestemmelserne til denne afgø- relse fastsættes efter fremgangsmåden i artikel 26 i forordning (EØF) nr. 1837/80 ()). Artikel 2 Denne afgørelse får virkning fra tredjedagen for offent- … liggørelsen i De Europæiske Fællesskabers Tidende. Den anvendes for de pågældende tredjelande, så længe de nuværende aftaler om frivillig eksportbegrænsning er gældende. Udfærdiget i Bruxelles, den 11. december 1984. På Rådets vegne A. DEASY Formand ()) EFT nr. L 183 af 16. 7. 1980, s. 1.